\documentclass[12pt,a4paper,norsk]{brev}
\usepackage{babel}
\usepackage[latin1]{inputenc}
\usepackage[T1]{fontenc}

%%%          Overskriftsinfo.:
\name{%
Linux i skolen v/Gustav Foseid\\
prosjektleder for satsing på nordsamisk.
}
\address{%
Initio IT-løsninger AS\\
Beddingen 14\\
7014 Trondheim
}

% \yourref{K P 25.5.1997}  % Virker ikk helt som de skal
% \ourref{roj 10.2.1998}

\begin{document}

\begin{letter}{%
   Kommunal- og regionaldepartementet\\
   Same- og minoritetspolitisk avdeling\\
   Postboks 8112 Dep\\
   0032 Oslo\\
}
\opening{%
Tilskudd til samiske formål:  Samiskspråklig programvare for linux.
}

%%%               Selve Brevet






\noindent{\bf%
Om Linux i skolen og skolelinux-prosjektet.
}

I regi av organisasjonen Linux i skolen har prosjektet Skolelinux i et
års tid arbeidet med å tilrettelegge operativsystemet Linux for bruk
i norsk skole. En viktig del av dette arbeidet har vært å oversette
brukerprogrammer til norsk språkdrakt. I forbindelse med dette er det
også startet et arbeid for å tilrettelegge de samme programmene til
samisk, i første omgang begrenset til nordsamisk.

Skolelinux er i hovedsak et dugnadsprosjekt, der enkeltpersoner og
organisasjoner bidrar i ulik grad. Prosjektet har dessuten mottatt noe
økonomisk støtte fra Kirke-, utdannings- og forskningsdepartementet og
Norwegian Unix User Group Foundation.

\vspace{2ex}\noindent{\bf%
Søknad og budsjett
}

Vi tillater oss å søke til:

\begin{tabbing}
oversettersamling med terminologiarbeidmmm\= \kill
- oversettersamling med terminologiarbeid \> 	kr. 25.000 \\
- frikjøp av oversettere		\>	kr. 110.000 \\ 
- administrative utgifter, Linux i skolen \>	kr. 15.000 \\
- Til sammen \>					kr. 150.000 \\
\end{tabbing}

Hittil har samiskdelen fått støtte fra Universitetet i Tromsø til
utviklingsarbeid, kr. 30.000.

% Dessuten er det sendt søknad til Sametinget i Sverige, kulturrådet,
% for støtte til frikjøp av oversetter(e) mv.  Denne søknaden er
% avslått.

19. og 20.4.2002 arrangerer Samisk institutt ved Humanistisk fakultet,
Universitetet i Tromsø, et terminologiseminar i direkte tilknytting til
oversettelsesarbeidet som gjøres i Skolelinux-prosjektet.  Seminaret
finansieres med interne midler ved Universitetet i Tromsø og
administreres derfor ikke av Linux i skolen.

Ettersom både første oversetting av programvaren og seinere
oppdatering av nye versjoner i all hovedsak vil være basert på
frivillig innsats, budsjetteres det ikke for hele
oversettelsesarbeidet.


\vspace{2ex}\noindent{\bf%
Prosjektbeskrivelse:  Samiskspråklig programvare for Linux.
}

Når det gjelder tilretteleggingen til samisk har denne hovedsakelig
fokusert på:

\begin{itemize}
\item Teknisk tilrettelegging for å muliggjøre bruk av samiske tegn og
   tastatur for løsninger med 8-bits tegnsett og Unicode. Samiske
   tegn kan i dag brukes i de fleste Linux-applikasjoner, men utskrift
   skaper fortsatt en del problemer.
\item Finne nordsamiske termer for mye brukte datauttrykk.
\item Oversettelse av enkelte sentrale brukerprogrammer og
   systemgrensesnitt. Foreløpig er vevleser (Konqueror), e-postprogram
   (KMail) og systembiblioteker prioritert og nesten ferdig oversatt.
\end{itemize}

Arbeidet er nå kommet inn i en fase der det viktigste er å få oversatt
nok brukerprogrammer til at det er mulig å begynne pilottesting av
programvaren i reell bruk, f.eks. på en skole.

Selv om arbeidet med tilrettelegging har kommet forholdsvis langt på
kort tid, ser vi en del begrensninger for det videre arbeidet.
Oversettergruppa har begrensede ressurser og arbeidet er gjort på
fritiden. I gruppen som har utført arbeidet med tilrettelegging til
samisk så langt er det dessuten en overvekt av personer uten
samiskkunnskaper, og som derfor ikke har mulighet til å bidra til
oversettingsarbeidet.

Vi har derfor behov for økonomisk støtte for å kunne videreføre
arbeidet i et rimelig tempo. I hovedsak er det behov for midler til å
kjøpe fri tid hos noen viktige ressurspersoner og å tilrettelegge for
frivillig innsats.

Det første målet er å ha oversatte brukerprogrammer i et slikt omfang
at Linux kan prøves ut som et alternativ i samiske skoler. Det er
videre et mål å ha et erfaringsgrunnlag for å vurdere hvor mye
ressurser som er nødvendig for å oppdatere oversettelser ved nye
versjoner av programmene.

I tillegg til å være gratis, har Linux en fordel i
minoritetsspråkssammenheng sammenlignet med kommersielle, lukkede
operativsystemer: Mens inkludering av språkstøtte i slike systemer
alltid vil være resultat av ei kommersiell vurdering (og graden av
velvilje) hos eierene til programvaren og operativsystemet, har ikke
åpne systemer som Linux denne begrensningen. Hvis noen vil lage en
nordsamisk (eller lulesamisk osv.) versjon av et program eller til og
med et helt brukergrensesnitt, eller inkludere tastaturer og andre
støttefunksjoner, så gjør de rett og slett bare det. I og med at
kildekoden til programmene er åpne er det fritt fram for alle til å
modifisere dem og lage det de trenger. Og resultatet blir like god
språkstøtte for alle.

Utviklingsmodellen som brukes for fri programvare, som Linux, skiller
seg betydelig fra det de fleste er vant med fra kommersiell
programvare. For satsningen på samisk er den viktigste forskjellen at
alle oversettelser og andre løsninger som utarbeides vil være fritt
tilgjengelig for andre som utarbeider Linux-løsninger. Dette er også
beskrevet i den vedlagte rapporten om Skolelinux.

Det er dessuten viktig å merke seg at samiskarbeidet som gjøres i
forbindelse Skolelinux vil gi både samiske læremidler for data og
administrative verktøy som tekstbehandling. Disse kan selvfølgelig
benyttes av Linuxbrukere også utenom skolene.

Det er også viktig å understreke at denne satsingen vil komme all
samisk programvare til gode, ikke bare Linux-programvare. Som en del
av terminologiarbeidet bygger vi kontinuerlig samiske
dataterminologiske ordsamlinger og gjør dem tilgjengelige. I tillegg
til å gi ferdig, fullt integrert samiskspråklig programvare, vil dette
arbeidet også resultere i at samisk dataterminologi blir ført et langt
steg framover, med de positive konsekvensene det har for samisk som
administrasjons- og dataspråk.

Vegen mot fullverdige dataverktøy på samisk har vært lang og
tornefull. Vi tror ikke at en satsning på Linux og Skolelinux vil løse
alle problemer, men at det kan være den enkleste måten å skaffe
viktige brukergrupper, som skolene, gode og billige løsninger på
samisk.

For ytterligere informasjon om Skolelinux viser vi til websidene
http://developer.skolelinux.no/, http://www.linuxiskolen.no/ og
http://developer.skolelinux.no/info/samisk/. For ytterligere informasjon om
arbeidet med tilpasning til samisk ta kontakt med noen av personene på
vedlagte kontaktliste.

Vi håper at dere ser dere tjent med å støtte dette arbeidet
økonomisk. Eventuell støtte kan utbetales til Linux i skolen, som vil
administrere pengene.

\closing{Vennlig hilsen}

 \encl{%
Skjermbilder av nordsamisk vevleser\\
Rapport om finansiering av Skolelinux (102 sider, kan hentes fra http://developer.skolelinux.no/info/rapporter/forprosjekt.pdf, ikke vedlagt på papir)
}       % Evt. vedlegg
% \ps 
% Et lite ps

\end{letter}
\end{document}
